Sean Spicer, daværende pressesekretær for den amerikanske presidenten Donald J. Trump, snakker om størrelsen på folkemengden under Trumps avleggelse av presidenteden i Washington D.C. 22. januar 2017. Da det seinere oppstod uenighet om publikumsantallet, forsvarte presidentstaben sine feilaktige tall som «alternative fakta».
**«Alternative fakta»** (etter engelsk *alternative facts*) er et begrep som ble brukt av presidentrådgiver Kellyanne Conway 22. januar 2017 i aktualitetsprogrammet *Meet the Press* på fjernsynskanalen NBC i USA. I et intervju med programleder Chuck Todd, der Todd anklaget pressesekretær Sean Spicer for å snakke usant om oppmøtet ved Donald Trumps innsettingsseremoni som president, svarte Conway: «Ikke overdriv, Chuck. Du sier det er en løgn, og … pressesekretæren vår, Sean Spicer, gav alternative fakta.» Todd svarte med å si at «alternative fakta er ikke fakta. De er usannheter.»

Conways bruk av begrepet «alternative fakta» for å beskrive det som anses som usannheter, ble latterliggjort i sosiale medier og kritisert av blant annet Dan Rather, Jill Abramson, og Public Relations Society of America. Uttrykket ble beskrevet som «orwellsk», og salget av Orwells satiriske framtidsdystopi *1984*, som beskriver et diktatorisk overvåkingssamfunn som benytter løgnaktig «nytale», økte med over 9 500 prosent den påfølgende uken, slik at boken ble bestselger på *Amazon.com*.

Conway forsvarte senere sin ordbruk om «alternative» fakta slik: «To pluss to er fire. Tre pluss én er fire. Delvis skyet, delvis sol. Glasset er halvfullt, glasset er halvtomt. Disse er alternative fakta.»

Norge
-----

I Norge ble begrepet umiddelbart tatt i bruk. I uken som fulgte, ble begrepet brukt blant annet i *Aftenposten*, *Stavanger Aftenblad*, i *Universitetsavisa*, samt i *Bergens Tidende*, *Dagbladet* og NRK. Bergepet ble brukt i en teateranmeldelse i *VG*. Språkrådet la ut «fakta» som aktuelt ord 27. januar der de skrev at: «… skal noe slikt som 'alternative fakta' gi mening, må det enten bety et annet faktautvalg (som egentlig ikke står i motsetning til det første), eller så må vi legge til et slappere faktabegrep i ordboka».

Uken etter ble flere norske politikere anklaget for å komme med alternative fakta, og undervisningsminister Torbjørn Røe Isaksen skrev i *Morgenbladet*: «Her er noen alternative fakta om alternative fakta».

Se også
-------

* Falske nyheter
* Postfaktuell

Referanser
----------

1. ↑  Bradner, Eric (22. januar 2017). «Conway: Trump White House offered 'alternative facts' on crowd size». Besøkt 3. februar 2017.
2. ↑  Graham, David (22. januar 2017). «'Alternative Facts': The Needless Lies of the Trump Administration». *The Atlantic*. Besøkt 3. februar 2017.
3. ↑  Swaine, Jon (22. januar 2017). «Trump presidency begins with defense of false 'alternative facts'». *The Guardian*. Besøkt 3. februar 2017.
4. ↑  Jaffe, Alexandra (22. januar 2017). «Kellyanne Conway: WH Spokesman Gave 'Alternative Facts' on Inauguration Crowd». *NBC News*. Besøkt 3. februar 2017.
5. ↑  Blake, Aaron (22. januar 2017). «Kellyanne Conway says Donald Trump's team has 'alternative facts.' Which pretty much says it all.». *Washington Post*. Besøkt 3. februar 2017.
6. ↑  Conway: Trump spokesman gave 'alternative facts' (New York Post, 22 January 2017)
7. ↑  staff, Guardian (24. januar 2017). «Sales of George Orwell's 1984 surge after Kellyanne Conway's 'alternative facts'». *the Guardian* **(engelsk)**. Besøkt 2. mai 2018.
8. ↑  «1984 is Sold Out on Amazon After Kellyanne Conway's 'Alternative Facts' Quote». *EW.com* **(engelsk)**. Besøkt 2. mai 2018.
9. ↑  Kellyanne Conway Is a Star, Olivia Nuzzi
10. ↑  «Alternative fakta er bare et alternativt begrep for falskneri | Ingeborg Senneset». *Aftenposten*. Besøkt 2. mai 2018.
11. ↑  «– Trumps løgner og «alternative fakta» har begrenset gjennomslagskraft». *Aftenbladet*. Arkivert fra originalen 4. februar 2017. Besøkt 2. mai 2018.
12. ↑  utdanningsvitenskap, Marit Reitan, dekan Fakultet for samfunns- og (3. februar 2017). «Samfunnsviteres rolle i en tid med Brexit, Trump og alternative fakta». *universitetsavisa.no*. Arkivert fra originalen 3. mai 2018. Besøkt 2. mai 2018.
13. ↑  ««Alternative fakta» i utenrikspolitikken». *Bergens Tidende*. Besøkt 2. mai 2018.
14. ↑  «Teateranmeldelse: «Dekameronen»» **(norsk)**. Besøkt 2. mai 2018.
15. ↑  Fakta
16. ↑  «Alternative fakta fra Trettebergstuen». *Dagbladet.no* **(norsk)**. 2. februar 2017. Besøkt 2. mai 2018.
17. ↑  «– Keshvari driver med alternative fakta - Minerva». *Minerva*. 31. januar 2017. Arkivert fra originalen 2. mai 2018. Besøkt 2. mai 2018.
18. ↑  Klinge, Jenny (2. februar 2017). «Høgres alternative fakta». *rbnett.no*. Besøkt 2. mai 2018.
19. ↑  Her er noen alternative fakta om alternative fakta.